Primeira Liga

**Primeira Liga** on Portugalin jalkapallon korkein sarjataso. Vuonna 1934 perustettuun sarjaan kuuluu 18 joukkuetta. Kausi kestää elokuusta toukokuuhun, ja joukkueet pelaavat keskenään koti- ja vierasotteluita yhteensä 34 ottelua.

Primeira Ligassa on nousu- ja putoamissarja, joka liittyy Segunda Ligaan, toiseen sarjatasoon. Joka kausi kaksi joukkuetta putoaa Primeira Ligasta ja kaksi joukkuetta nousee Segunda Ligasta. Liigaa hallinnoi Liga Portuguesa de Futebol Profissional (LPFP tai Liga Portugal), joka vastaa myös toisesta divisioonasta.

Sarjassa on pelannut 70 eri seuraa, joista SL Benfica on voittanut eniten mestaruuksia (38). Sarjan kaikkien aikojen paras maalintekijä on Fernando Peyroteo (311 maalia).

Primeira Liga on tasoltaan kilpailukykyinen eurooppalainen jalkapallosarja. Sarja sijoittui UEFA:n maapistevertailussa seitsemänneksi ajanjaksolla 2020–2024.

## Historia
Primeira Liga-nimeä käytettiin ensimmäisen kerran vuonna 1934, neljä vuotta ennen Portugalin kansallisen jalkapalloliigan virallista perustamista. Vuoden 1938 uudistuksessa kilpailu nimettiin *Campeonato Nacional da Primeira Divisão* tai lyhyemmin *Primeira Divisão*, joka säilyi nimenä vuoteen 1999 asti.

FC Porto voitti kaksi ensimmäistä mestaruutta ja on siitä lähtien kuulunut Portugalin "kolmeen suureen" yhdessä SL Benfican ja Sportingin kanssa.
Kilpailu laajeni vaiheittain: vuoteen 1941 asti mukana oli vain joukkueita Lissabonista, Portosta, Coimbrasta ja Setúbalista. Vuonna 1941 mukaan tulivat seurat Bragasta ja Algarvesta. Valtakunnalliseksi liiga muuttui 1945, kun mikä tahansa joukkue saattoi nousta ylimpään sarjaan toisesta divisioonasta.

Vuonna 1999 liigan nimi palautettiin muotoon *Primeira Liga*, ja kolme vuotta myöhemmin nimeen lisättiin sponsorin nimi.

### Kolme suurta
"Kolme suurta" hallitsevat portugalilaista jalkapalloa: ne ovat voittaneet lähes kaikki mestaruudet, eivät ole koskaan pudonneet sarjasta, ja niillä on maan suurimmat stadionit ja katsojakeskiarvot. Ne ovat myös olleet Portugalin maajoukkueen tärkeimmät pelaajien kasvattajat.

Benfica on Portugalin menestynein seura sekä liigamestaruuksien että cup-voittojen määrässä. Seuran saavutuksiin kuuluu kaksi tappiotonta kautta (1973 ja 1977–1978), 29 peräkkäisen ottelun voittoputki (1971–1973) sekä 56 ottelun tappiottoman sarjan ennätys (1976–1978). Ironisesti Benfica menetti mestaruuden Portolle toisella tappiottomalla kaudellaan.

Myös Porto on voittanut mestaruuden kahdesti häviämättä yhtään ottelua, ja oli ensimmäinen seura, joka voitti viisi peräkkäistä mestaruutta (1999).

### Eteläamerikkalaisten väylä Eurooppaan
Primeira Ligaa pidetään usein eteläamerikkalaisten pelaajien ponnahduslautana Euroopan suurimpiin sarjoihin. Entisistä Portugalin siirtomaista, kuten Brasiliasta saapuvat lasketaan ulkomaalaiskiintiöissä kotimaisiksi, minkä lisäksi he voivat saada Portugalin kaksoiskansalaisuuden, tosin vasta kuuden vuoden maassa asumisen jälkeen. Tämän jälkeen pelaajilla on käytössään EU-passi, jonka avulla he voivat siirtyä vapaasti ilman työlupia tai pelata rasittamatta ulkomaalaiskiintiötä eri Euroopan liigoissa.

## Sarjan sponsorinimet
* 2002–2005 SuperLiga GalpEnergia
* 2005–2006 Liga betandwin.com
* 2006–2008 BWINLIGA
* 2008–2010 Liga Sagres
* 2010–2014 Liga ZON Sagres
* 2014–2021 Liga NOS
* 2021–2023: Liga Portugal Bwin
* 2023–: Liga Portugal Betclic

## Joukkueet kaudella 2025–2026

## Historiaa
Primeira Ligaa on pelattu vuodesta 1934 lähtien. Sarja on kulkenut läpi historiansa eri nimillä, 2000–luvulla sarjaa ovat sponsoroineet eri brändit. Menestyneimpiä seuroja ovat olleet Benfica, Porto ja Sporting, joista ensimmäinen on voittanut mestaruuden 38 kertaa, toinen 30 kertaa ja kolmas 20 kertaa. Mestaruus on mennyt tämän kolmikon ulkopuolelle vain kahdesti: kaudella 1945–1946 voittaja oli Belenenses ja kaudella 2000–2001 Boavista.

## Säännöt
Sarjaan ottaa osaa 18 joukkuetta, jotka pelaavat toisiaan vastaan kahdesti kaudessa, kerran kotona ja kerran vieraissa. Täten jokainen joukkue pelaa 34 ottelua kaudessa.

Kaksi heikointa joukkuetta putoavat kauden päätteeksi alemmalle sarjatasolle Segunda Ligaan. Kolme parhaiten sijoittunutta osallistuvat seuraavan kauden Mestarien liigaan. Kaksi parasta pääsevät suoraan lohkovaiheeseen, kun kolmas joutuu osallistumaan karsintakierrokselle. Sarjassa neljänneksi ja viidenneksi sijoittuneet pääsevät UEFA Cupiin yhdessä Portugalin cupin () voittajan kanssa. Kauden aikana pelataan myös Portugalin liigacup ().

## Mestarit

* 1934–1935 – Porto (epävirallinen sarja)
* 1935–1936 – Benfica (epävirallinen sarja)
* 1936–1937 – Benfica (epävirallinen sarja)
* 1937–1938 – Benfica (epävirallinen sarja)
* 1938–1939 – Porto
* 1939–1940 – Porto
* 1940–1941 – Sporting
* 1941–1942 – Benfica
* 1942–1943 – Benfica
* 1943–1944 – Sporting
* 1944–1945 – Benfica
* 1945–1946 – Belenenses
* 1946–1947 – Sporting
* 1947–1948 – Sporting
* 1948–1949 – Sporting
* 1949–1950 – Benfica
* 1950–1951 – Sporting
* 1951–1952 – Sporting
* 1952–1953 – Sporting
* 1953–1954 – Sporting
* 1954–1955 – Benfica
* 1955–1956 – Porto
* 1956–1957 – Benfica
* 1957–1958 – Sporting
* 1958–1959 – Porto
* 1959–1960 – Benfica
* 1960–1961 – Benfica
* 1961–1962 – Sporting
* 1962–1963 – Benfica
* 1963–1964 – Benfica
* 1964–1965 – Benfica
* 1965–1966 – Sporting
* 1966–1967 – Benfica
* 1967–1968 – Benfica
* 1968–1969 – Benfica
* 1969–1970 – Sporting
* 1970–1971 – Benfica
* 1971–1972 – Benfica
* 1972–1973 – Benfica
* 1973–1974 – Sporting
* 1974–1975 – Benfica
* 1975–1976 – Benfica
* 1976–1977 – Benfica
* 1977–1978 – Porto
* 1978–1979 – Porto
* 1979–1980 – Sporting
* 1980–1981 – Benfica
* 1981–1982 – Sporting
* 1982–1983 – Benfica
* 1983–1984 – Benfica
* 1984–1985 – Porto
* 1985–1986 – Porto
* 1986–1987 – Benfica
* 1987–1988 – Porto
* 1988–1989 – Benfica
* 1989–1990 – Porto
* 1990–1991 – Benfica
* 1991–1992 – Porto
* 1992–1993 – Porto
* 1993–1994 – Benfica
* 1994–1995 – Porto
* 1995–1996 – Porto
* 1996–1997 – Porto
* 1997–1998 – Porto
* 1998–1999 – Porto
* 1999–2000 – Sporting
* 2000–2001 – Boavista
* 2001–2002 – Sporting
* 2002–2003 – Porto
* 2003–2004 – Porto
* 2004–2005 – Benfica
* 2005–2006 – Porto
* 2006–2007 – Porto
* 2007–2008 – Porto
* 2008–2009 – Porto
* 2009–2010 – Benfica
* 2010–2011 – Porto
* 2011–2012 – Porto
* 2012–2013 – Porto
* 2013–2014 – Benfica
* 2014–2015 – Benfica
* 2015–2016 – Benfica
* 2016–2017 – Benfica
* 2017–2018 – Porto
* 2018–2019 – Benfica
* 2019–2020 – Porto
* 2020–2021 – Sporting
* 2021–2022 – Porto
* 2022–2023 – Benfica
* 2023–2024 – Sporting
* 2024-2025 - Sporting

## Lähteet

## Aiheesta muualla
* Liga Portuguesa de Futebol Profissional